Saturday Night Fever

Saturday Night Fever (euskaraz 'Larunbat gaueko sukarra') John Badham estatubatuar zinema zuzendariaren 1977ko musikal filma da, Nik Cohn idazlearen Tribal Rites of the New Saturday Night eleberrian oinarritua.

Filmak John Travolta aktorea nazioartean ospetsu bilakarazi zuen, bai eta Bee Gees ingeles talde aski ezagunaren Stayin' Alive ("Bizirauten") eta Night Fever ("Gaueko sukarra") kantak ere. Gaur egun kultuzko filma da, batez ere, 1970eko hamarkadako herri kultura eta estetika nahiz disco musika zaleen artean.

1983an Sylvester Stallonek zuzendu eta gidoia idatzi eta Travolta berak antzeztutako Staying Alive jarraipena izan zuen, baina jada jatorrizko filmaren arrakastarik gabe.

 Argumentua 

1977an, New York hiria: mundu osoko gazteria disco musikaren doinu erakargarriarekin dantzan dabil. Aste osoz Brooklyn auzoko margodenda baten lanean jardun ondoren, Tony Manero (John Travolta) gaztea larunbat gauaz gozatzeko tentuz prestatu da: Brut koloniaz busti, loredun ator estua, telazko kanpai-galtzak eta plataforma-zapatak jantzi ditu. Hirian moda-modan dagoen diskotekan, Tony dantzalekuko oilarra da, bertaratzen diren guztiak ongien dakien gauza egiten txunditurik lagatzen dituelako: dantza.

 Aktoreak 

 John Travolta: Anthony "Tony" Manero
 Karen Lynn Gorney: Stephanie Mangano
 Barry Miller: Bobby C.
 Joseph Cali: Joey
 Paul Pape: Double J.
 Donna Pescow: Annette
 Bruce Ornstein: Gus
 Val Bisoglio: Frank Manero, Sr.
 Julie Bovasso: Flo Manero
 Martin Shakar: Aita Frank Manero, Jr.
 Nina Hansen: Tonyren amona
 Lisa Peluso: Linda Manero
 Sam Coppola: Dan Fusco
 Denny Dillon: Doreen
 Robert Weil: Becker
 Fran Drescher: Connie
 Monti Rock III: DJa
 Ann Travolta: Pizza neska (John Travoltaren ahizpa)
 Helen Travolta: margodendako bezeroa (John Travoltaren ama)

 Ikus, gainera 
 Staying Alive (1983, "Bizirauten")
 Saturday Night Fever: filmaren soinu-banda

 Lanpo loturak 
 Saturday Night Fever filmaren iragarkia ikusgai. Youtube.com 
 IMDBko fitxa irakurgai 

 Kanpo estekak 

Kategoria:Ameriketako Estatu Batuetako filmak
Kategoria:Dantzari buruzko filmak
Kategoria:Film musikalak
Kategoria:Amodiozko filmak
Kategoria:Drama filmak
Kategoria:Hiri tribuei buruzko filmak
Kategoria:New Yorken girotutako filmak
Kategoria:Egunkari eta aldizkari artikuluetan oinarritutako filmak
Kategoria:Kultuzko filmak
Kategoria:Brooklynen girotutako filmak